આવતીકાલથી ભારત-ઇંગ્લેન્ડ વચ્ચે ટ્રેન્ટબ્રિજમાં શ્રેણીનો ત્રીજો ટેસ્ટ મેચ શરૂ થશે. આ પહેલાં બે ટેસ્ટ ગુમાવી ચૂકેલી ટીમ ઈન્ડિયા તે હારને ભૂલાવી આવતીકાલે નવા જ આત્મવિશ્વાસ સાથે મેદાને ઉતરશે ત્યારે બીજી બાજુ ઇંગ્લેન્ડના કોચ બેલિસે ટીમને ચેતવણી આપતાં કહ્યું છે કે ‘ઘાયલ’ કોહલી વધુ ખતરનાક સાબિત થઈ શકે છે તેથી તેની વિકેટ ઉપર વધુ ધ્યાન કેન્દ્રીત કરો. દરમિયાન આવતીકાલે ટીમ ઈન્ડિયાની પ્લેIગ ઈલેવનમાં પણ ફેરફાર જોવા મળી શકે છે જેમાં વિકેટકિપર દિનેશ કાતિર્કના સ્થાને યુવા ખેલાડી ઋષભ પંતને ડેબ્યુ કરાવી તક આપવામાં આવી શકે છે તો ઈજાગ્રસ્ત થયેલા જસપ્રિત બુમરાહ હવે ફિટ થઈ ગયો હોય કાલના મેચમાં તેને પણ ટીમમાં સમાવવામાં આવી શકે છે. ઇંગ્લેન્ડ કોચ ટ્રેવર વેલિસનું માનવું છે છે કે, પીઠની ઈજામાંથી રિકવર થઈ રહેલો ભારતીય કેપ્ટન વિરાટ કોહલી બંને દેશો વચ્ચે રમાનારી ત્રીજી ટેસ્ટમાં વધારે ખતરનાક સાબિત થશે. કોહલી બીજી ટેસ્ટના ચોથા દિવસે ફિલ્ડીગ ભરવા માટે મેદાન પર ઉતર્યો નહોતો. ફિટ ન હોવા છતા તેણે બીજી ઈનિંગમાં બેટિંગ કરી હતી. વેલિસે કહ્યું કે, તે કોહલીની ફિટનેસ અંગે ચિંતિત નથી.